Իլյա Կուտեպով

Իլյա Օլեգովիչ Կուտեպով (, ), ռուս ֆուտբոլիստ, Մոսկվայի «Սպարտակի» և Ռուսաստանի ազգային հավաքականի կենտրոնական պաշտպան։ 2018 թվականի աշխարհի առաջնության մասնակից։ Ռուսաստանի Դաշնության սպորտի վաստակավոր վարպետ (2018)։

Կարիերա

Ակումբ  
Իլյա Կուտեպովը ֆուտբոլով զբաղվել սկսել է Ստավրոպոլի «Դինամոյի» ֆուտբոլային դպրոցում, 7 տարեկան հասակում, մարզիչ Վիկտոր Պոպովի մոտ։ Սկզբում խաղացել է կիսապաշտպանի դիրքում։

Յուրի Կոնոպլյովի անվան ֆուտբոլային ակադեմիայի սան է, 17 տարեկանում ստաժավորում է անցել Լոնդոնի «Չելսիում»։ Կարիերան սկսել է Տոլյատիի «Ակադեմիայում», որը հանդես էր գալիս Ռուսաստանի երկրորդ դիվիզիոնի «Ուրալ-Պովոլժիե» տարածաշրջանում։

2011 թվականի նոյեմբերին հայտնվել է պետերբուրգյան «Զենիթի» հետաքրքրությունների ոլորտում, սակայն առաջարկ այդպես էլ չի հետևել։ 2012 թվականի հունիսի 11-ին Գերմանիայի միջազգային մրցաշարում Մոսկվայի «Սպարտակի» երկրորդ կազմի համար անցկացրած դիտումներից հետո, որտեղ Կուտեպովը մասնակցել է բոլոր հանդիպումներին՝ թողնելով բարենպաստ տպավորություն, երկարաժամկետ պայմանագիր է կնքել ակումբի հետ։

2012 թվականի դեկտեմբերի 10-ին նշել է իր նորամուտը «Սպարտակի» հիմնական կազմում՝ դուրս գալով փոխարինման «Ռուբինի» դեմ արտագնա խաղի ավելացված ժամանակում։ Հանդիպումն ավարտվել է մոսկվացիների հաղթանակով՝ 1: 0 հաշվով։

Գրեթե երեք տարի անց՝ 2015 թվականի նոյեմբերի 1-ին, արդեն Դմիտրի Ալենիչևի գլխավորությամբ 22-ամյա Կուտեպովն ընդգրկվել է «Սպարտակի» մեկնարկային կազմում՝ մասնակցելու «Ուրալի» դեմ տնային խաղին (0:1) և կազմելով կենտրոնական պաշտպանական զույգ Սերդար Տասկիի հետ։ Նոյեմբերի 7-ին մասնակցել է «Թերեքի» դեմ ամբողջ խաղին մրցակցի դաշտում (1:2), իսկ նոյեմբերի 22-ին Սալվատորե Բոկետիի հետ անցկացրել է «Կրասնոդարի» դեմ ամբողջ հանդիպումը պաշտպանության կենտրոնում (3:2)։

Հավաքականում 
Հանդես է եկել Ռուսաստանի 1992 և 1993 թվականներին ծնվածների պատանեկան հավաքականներում։ 2016 թվականի օգոստոսին հրավիրվել է հիմնական հավաքական Թուրքիայի և Գանայի հետ ընկերական հանդիպումներից առաջ, սակայն խաղադաշտ այդպես էլ դուրս չի եկել։ Ռուսաստանի հավաքականում նորամուտը նշել է 2016 թվականի հոկտեմբերի 9-ին՝ Կոստա Ռիկայի հավաքականի հետ ընկերական խաղում՝ խաղադաշտ դուրս գալով մեկնարկային կազմում։

Կուտեպովն ընդգրկվել է Ռուսաստանի հավաքականի կազմում 2017 թվականի Կոնֆեդերացիաների գավաթի խաղարկության համար, սակայն ոչ մի խաղ չի անցկացրել մրցաշարում։

Ընդգրկվել է հավաքականի վերջնական հայտացուցակում 2018 թվականի աշխարհի առաջնությունից առաջ և խմբային փուլում մասնակցել է հավաքականի բոլոր երեք հանդիպումներին ընդդեմ Սաուդյան Արաբիայի, Եգիպտոսի, Ուրուգվայի հավաքականների։ Այդ հանդիպումների արդյունքում Ռուսաստանի հավաքականը խմբում գրավել է երկրորդ տեղը և դուրս եկել փլեյ-օֆֆ։ 1/8 եզրափակչում Ռուսաստանի հավաքականը հաղթել է Իսպանիայի հավաքականին (1:1, 11 մետրանոցներով՝ 3:4), բայց 1/4 եզրափակչում պարտվել է Խորվաթիայի հավաքականին (2:2, 11 մետրանոցներով՝ 3:4)։

Վիճակագրություն

Ակումբային

Հավաքականում

Ընդհանուր՝ 12 խաղ / 0 գոլ, 4 հաղթանակ, 2 ոչ-ոքի, 6 պարտություն''

 Ձեռքբերումներ 
 Անձնական 
 Ռուսաստանի Դաշնության նախագահի պատվոգիր (2018 թվականի հուլիսի 27) – հայրենական ֆուտբոլի զարգացման գործում ունեցած մեծ ավանդի և մարզական բարձր նվաճումների համար։

 Թիմային «Սպարտակ» (Մոսկվա) Ռուսաստանի երիտասարդական առաջնության հաղթող – 2012/13
 Ռուսաստանի չեմպիոն – 2016/17
  Ռուսաստանի առաջնության բրոնզե մեդալակիր – 2017/18
 Ռուսաստանի Սուպերգավաթի դափնեկիր – 2017«Սպարտակ-2» (Մոսկվա)'''
 ՊՖԼ առաջնության հաղթող – 2014/15 («Արևմուտք» տարածաշրջան)

Ռուսաստանի երիտասարդական հավաքական
 Համագործակցության գավաթի դափնեկիր – 2013

Ծանոթագրություն

Արտաքին հղումներ 
 
 Ֆուտբոլիստի էջը Մոսկվայի «Սպարտակ» ակումբի կայքում
 Ֆուտբոլիստի էջը Чемпионат.ком կայքում 
 

Ռուս ֆուտբոլիստներ
Սպարտակ Մոսկվայի ֆուտբոլիստներ
Ռուսաստանի հավաքականի ֆուտբոլիստներ
Ռուսաստանի սպորտի վաստակավոր վարպետներ
2018 թվականի ֆուտբոլի աշխարհի առաջնության մասնակիցներ
Ֆուտբոլի պաշտպաններ
Ռուսաստանի Պրեմիեր Լիգայի խաղացողներ